《春日闲居 其一》
明代·法杲

夕阳微茫断桥暮，庵外何人问归路。鸟啼花落春复春，江山风归无闲人。

情闲直觉远山近，云到自然眉宇新。烟萝萧萧满春谷，山前芳草春复绿。

悄风犹急春尚寒，几树绿莺啼不足。啼莺却唤春草醒，如此茅庵怯春冷。

溪桥横绿不度人，溪口桃花卧桥影。花枝并笑云欲然，杖头云破留青天。

好山一步一回顾，千岩万壑今眼前。

作者简介：法杲，字雪山，出家吴门之云隐庵，以舞象之年，修瑜珈法。及长悲悔，遂弃去，修出世法，与一雨润公，巢松浸公，同参雪浪大师于无锡之华严寺。